da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da da da da da da nb da da da da da da da da da da da da da da da da da da da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Video: Hæklet karklud for begyndere | ISABELLAS
Hvis du lige har lært at hækle, er denne karklud lige sagen! Her får du både trin-trin-video og opskrift på, hvordan du hækler en super nem og fin klud i fastmasker.
Når man lærer at hækle, er fastmasker en af de første teknikker på programmet. Masken er nemlig brugt i mange forskellige opskrifter, så derfor er det en rigtig god idé at øve sig i at hækle netop denne.
På redaktionen har vi lavet en flot karklud kun i fastmasker. Det er en super begynderklud at øve sig på - og før du ved af det, er du blevet så god til at hækle fastmasker, at du kan hækle mange andre forskellige opskrifter også. Se opskriften på den fine karklud her, og lær teknikken i videoen nederst i artiklen.
Psssst... Fik du set vores trin for trin-video til at lære at hækle? Hvis ikke kan du se den her.
Opskrift på hæklet karklud i fastmasker
Mål: ca. 20 x 20 cm
Det skal du bruge:
En nøgle bomuldsgarn, her har vi brugt Søstrene Grene 8/4 bomuldsgarn i farve #152205
1 hæklenål i størrelse 3.0 mm
1 nål til at hæfte med, fx en broderinål
Du kan også prøve denne opskrift på en bæredygtig karklud
Sådan hækler du karkluden:
Start med at lave en løkke.
Slå 50 luftmasker op. Vend arbejdet.
Hækl 1 fastmaske i 2. luftmaske fra nålen.
Hækl fastmasker rækken ud.
Lav 1 luftmaske til at vende med. Vend arbejdet.
Hækl fastmasker rækken ud.
Lav en luftmaske til at vende med.
Fortsæt med at lave fastmasker i 27 rækker.
Klip garnet over, og træk enden af garnet igennem løkken. Stram til.
Tråd nålen, og hæft enderne.
Du kan også prøve kræfter med at hækle boblemasker. Se videoen her.
TIP: For at undgå, at farven falmer eller smitter af, er det en god idé at lægge kluden i blød i koldt vand tilsat lagereddike. Lad kluden ligge i blød i et døgn, og vask den derefter ved 60°. Ved at vaske kluden sikrer du den bedste sugeevne.
Se hvordan du hækler karkluden i videoen:
hækleopskrift kreativ hjemmelavet køkken diy
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik